Kehtiv seadus ei ole teinud tööandjatele töölepingu ülesütlemist lihtsaks. Nagu varasema seaduse ajal, nii ka praegu leidub tööandjaid, kes lõpetavad lepinguid tugevama õigusega. Sellest ei saa aga teha üldistavat järeldust, et see  olukord oleks tingitud uuest seadusest. Uus seadus on viinud pigem olukorrani, kus töövaidlused on varasema formaalsetele põhjustele keskendumise asemel muutunud sisulisemaks. Lõpetamine ei vaja enam nii täpset formuleerimist, kuid vajab endiselt väga täpset põhjendamist ja selgitamist.